

Na temelju članka 41. stavka 1.Zakona o predškolskom odgoju i naobrazbi ( Narodne novine br. 10/97) i članka 38. Statuta Dječjeg vrtića PINOKIO, Upravno vijeće Dječjeg vrtića PINOKIO na sjednici održanoj dana ___________ godine donijelo je

PRAVILNIK

O UNUTARNJEM USTROJSTVU I NAČINU RADA 

DJEČJEG VRTIĆA PINOKIO

I. OPĆE ODREDBE

Članak 1.


Pravilnikom o unutarnjem ustrojstvu i načinu rada ( u daljnjem tekstu Pravilnik), pobliže se uređuje ustrojavanje rada, uvjeti i način rada, potreban broj, zadaće i odgovarajuća stručna sprema pojedinih djelatnika te druga pitanja u svezi s ustrojstvom, djelokrugom i načinom rada Dječjeg vrtića PINOKIO ( u daljnjem tekstu: Vrtić).

Članak 2.


Vrtić se bavi odgojem i naobrazbom te skrb o djeci predškolske dobi poradi poticanja cjelovitog razvoja osobnosti djeteta i kvalitete njegova života sukladno Zakonu o predškolskom odgoju i naobrazbi ( u daljnjem tekstu: zakon) , propisima donijetim na temelju zakona, Programskom usmjerenju odgoja i obrazovanja predškolske djece i odredbama Statuta Vrtića. 

II. UNUTANJE USTROJSTVO I NAČIN RADA

Članak 3.


Vrtić ustrojava svoj rad na način kojim će se najbolje ostvariti svrha, ciljevi i zadaće predškolskog odgoja i naobrazbe te skrb o djeci.


Ustrojstvo i rad vrtića temelji se na humanističkom, znanstveno utvrđenom, stručnom, pedagoškom, djelotvornom, odgovornom i pravovremenom obavljanju odgoja i naobrazbe te skrb o djeci i drugih poslova i zadaća utvrđenim Godišnjim planom i programom rada i normativima utvrđenim Odlukom o elementima standarda društvene brige o djeci predškolskog uzrasta.

Članak 4.


Vrtić se ustrojava kao predškolska ustanova u kojoj se ostvaruju programi njege, odgoja, naobrazbe, zdravstvene zaštite, prehrane i socijalne skrbi djece predškolske dobi, programi za darovitu djecu, programi za djecu s teškoćama u razvoju, programi predškole, programi ranog učenja stranih jezika, programi umjetničkog, kulturnog, vjerskog i športskog sadržaja i drugi programi u skladu s potrebama djece i zahtjevima roditelja, stručno-razvojni poslovi, poslovi u svezi s početkom i završetkom pedagoške godine te izvršavaju stručno-administrativni, računovodstveno-financijski i pomoćno-tehnički poslovi.

Članak 5.


Rad vrtića ustrojava se u jednom objektu na području Grada Varaždina, ulica Ivana Trnskog 21.


O ustroju rada brine ravnatelj sukladno Godišnjem planu i programu dara vrtića

Članak 6.


Ravnatelj i Upravno vijeće odgovorni su za planiranje i ostvarivanje Godišnjeg plana i programa rada vrtića te ukupne zadaće vrtića a posebno su odgovorni za uspostavljanje stručno utemeljenog, racionalnog i djelotvornog ustrojstva.

Članak 7.


Unutarnjim ustrojstvom poslovi Vrtića razvrstavaju se na :

· poslove vođenja vrtića

· stručno-razvojne poslove i poslove predškolskog odgoja

· upravno-pravne poslove

· administrativno-računovodstvene poslove-poslove prehrane

· poslove čišćenja

· poslove tehničkog održavanje

Članak 8.

Poslovi vođenja vrtića sadrže: ustrojavanje vrtića, vođenje vrtića i poslovanje,

planiranje i programiranje, praćenje ostvarivanja Godišnjeg plana i programa rada, suradnju s  državnim, županijskim, gradskim tijelima i stručnim djelatnicima, te druge poslove u svezi s vođenjem poslovanja vrtića.

Članak 9.


Stručno-razvojni poslovi i poslovi predškolskog odgoja sadrže: neposredan rad s djecom, izvedba programa njege, odgoja, naobrazbe, zdravstvene zaštite, prehrane i socijalne skrbi, programa za darovitu djecu, programa za djecu s teškoćama u razvoju, programa predškole, programa ranog učenja stranih jezika, programa umjetničkog, kulturnog, športskog sadržaja, stručno usavršavanje, suradnja s roditeljima, planiranje i valorizacija, vođenje pedagoške dokumentacije, poslove stručnih suradnika te ostale poslove utvrđenje Godišnjim planom i programom rada.

Članak 10.


Upravno- pravni poslovi sadrže: primjenu zakona i propisa donesenim na temelju zakona, izradu pravilnika, rješenja, odluka, zaključaka i drugih akata, poslove u svezi s radnim odnosima, pružanje stručne pomoći u poslovima u svezi s radnim odnosima, obavljanje općepravnih poslova tj. sastavljanje ugovora koje vrtić sklapa, briga o statusnopravnim pitanjima, provedbu natječaja i oglasa, vođenje dokumentacije i evidencije, suradnju s državnim, županijskim, gradskim tijelima i djelatnicima i ostale prane poslove u svezi s djelatnošću vrtića.

Članak 11.


Administrativno – računovodstveni poslovi sadrže: zaprimanje i otpremanje pošte, urudžbiranje, organiziranje i vođenje pismohrane (arhiv), poslove prijepisa, fotokopiranja, računovodstvene, financijske, knjigovodstvene poslove, izradu financijskih izvješća, izradu financijskog plana, polugodišnjeg i godišnjeg obračuna, poslove planiranja, obračuna plaća, naknada, poreza, doprinosa, drugih materijalnih izdataka, obračun korisnika usluga, poslove evidencije, blagajničke i druge poslove utvrđene propisima o računovodstvenom poslovanju.

Članak 12.


Poslovi prehrane djece sadrže: organiziranje pripreme hrane i serviranje obroka, svakodnevno održavanje prostora za pripremu obroka, posuđa za serviranje hrane i pripremu hrane te čuvanje prehrambenih artikala.

Članak 13.


Poslovi čišćenja obuhvaćaju: čišćenje unutarnjih prostora, podova, prozora i ostalih staklenih površina, namještaja i druge opreme, čišćenje i uređenje vanjskog okoliša te ostale poslove čišćenja i održavanja prostora i objekta vrtića.

Članak 14.


Poslovi tehničkog održavanje sadrže: čuvanje i održavanje objekata vrtića, održavanje uređaja i opreme za grijanje, održavanje električnih, vodovodnih i plinskih instalacija i opreme, održavanje i uređenje vanjskog okoliša i objekta, manje popravke i druge poslove održavanja i čuvanje objekta vrtića i prostora.

Članak 15.


Tjedno radno vrijeme raspoređuje se u pet radnih dana.

Raspored radnog vremena utvrđuje se Godišnjim planom i programom rada vrtića.

III. DJELATNICI VRTIĆA

Članak 16.


Stručni djelatnici u vrtiću su odgojitelj i stručni suradnik.

Djelatnici iz stavka 1. ovog članaka, pored općih uvjeta, moraju imati odgovarajuću stručnu spremu prema odredbama zakona i Pravilnika o vrsti stručne spreme stručnih djelatnika te vrsti i  stupnju stručne spreme ostalih djelatnika u dječjem vrtiću te položeni stručni ispit.

Članak 17.


Djelatnici iz članka 16. ovog Pravilnika mogu napredovati i stjecati zvanja odgojitelj- mentor i odgojitelj-savjetnik te stručni suradnik – mentor i stručni suradnik-savjetnik.

Članak 18.


Ostali djelatnici u vrtiću su administrativni referent, administrativno- računovodstveni djelatnici, kuharica, domar-ložač, spremačica.


Djelatnici iz stavka 1. ovog članka, pored općih uvjeta, moraju imati i odgovarajuću stručnu spremu prema Pravilniju o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću.

Članak 19.


Radna mjesta i broj izvršitelja za pojedina radna mjesta utvrđuje se ovim Pravilnikom i Godišnjim planom i programom rada vrtića.

Članak 20.


Na sve što nije pobliže uređeno ovim Pravilnikom neposredno se promjenjuje zakon i propisi doneseni na temelju zakona.

VI. RAZVRSTAVANJE RADNIH MJESTA

Članak 21.


Radi ostvarivanja Godišnjeg plana i programa rada vrtića te zadaća vrtića sukladno zakonu i propisima donesenim na temelju zakona, ovisno o složenosti poslova i stručnoj spremi, uspostavljaju  se radna mjesta po skupinama poslova unutarnjeg ustrojstva rada:

1. POSLOVI VOĐENJA VRTIĆA

1.1. Naziv radnog mjesta: RAVNATELJ

a) Opis poslova ravnatelja:

· organizira, koordinira i vodi rad i poslovanje vrtića

· odgovara za zakonitosti rada vrtića

· predstavlja i zastupa vrtić i poduzima sve pravne radnje u ime i za račun vrtića

· zastupa vrtić u svim poslovima pred sudovima, upravnim i drugim državnim tijelima te pravnim osobama s javnim ovlastima

· vodi stručni rad vrtića i odgovoran je za stručni rad

· predlaže Upravnom vijeću Godišnji plan i program rada

· provodi odluke Upravnog vijeća te stručnih tijela

· donosi odluke u svezi s radom i poslovanjem vrtića

· predlaže izbor odgojitelja i stručnih suradnika te odlučuje o sklapanju ugovora o radu

· odlučuje o raspoređivanju djelatnika na radni mjesto

· odlučuje o pravima i obvezama djelatnika iz radnog odnosa

· izdaje naloge djelatnicima o izvršavanju pojedinačnih poslova

· podnosi izvješća Upravnom vijeću i drugim nadležnim tijelima o radu i poslovanje vrtića

· osniva stručna tijela prema odredbama Statuta

· surađuje s institucijama i organizacijama izvan vrtića

· surađuje s roditeljima i drugim strankama

· vrši kontrolu vođenja pedagoške dokumentacije

· obavlja druge poslove utvrđene zakonom, Statutom i općim aktima vrtića.

b) Uvjeti: za ravnatelja može biti izabrana osoba koja ispunjava uvjete prema Zakonu o predškolskom odgoju i naobrazbi i Statuta vrtića.

2. STRUČNO-RAZVOJNI POSLOVI I POSLOVI PREDŠKOLSKOG ODGOJA

2.1. Naziv radnog mjesta: PSIHOLOG ( vanjski suradnik)

a) Opis poslova psihologa:

· prati ostvarivanje programa predškolskog odgoja i odgovoran je za pravovremenu i kvalitetnu realizaciju zadataka planiranih Godišnji planom i programom rada

· predlaže mjere za otklanjanje nedostatka u neposrednom radu s djecom

· prati tijek psihomotornog razvoja djeteta, razvoj kognitivnih sposobnosti, emocionalni razvoj, socijalni razvoj, proces adaptacije, ponašanje kao i moguće devijacije u razvoju

· prema potrebi upućuje djecu na specijalističke preglede, dijagnosticiranje i tretman u stručnim institucijama

· uoči li teškoće u bolo kojem aspektu razvoja pristupa terapijskom radu s djetetom, a o kojem obavještava roditelje i po potrebi i njuh uključuje u svoj rad

· vrši procjenu psihofizičkog razvoja djeteta prilikom primanja u vrtić i izdaje nalaz i mišljenje za pojedino dijete

· upoznaje se s dokumentacijom o djetetu

· uzima psihološku anamnezu

· individualno radi s pojedinim djetetom

· vodi dosje za svako dijete s teškoćama u razvoju

· sudjeluje u ostvarivanju zdravstvene i socijalne skrbi djece

· sudjeluje s odgojiteljima, roditeljima, skrbnicima, djecom i drugim tijelima i ustanovama

· prati znanstvena i stručna postignuća za izbor i primjenu odgovarajućih metoda i tehnika za praćenje razvoja djeteta i za neposredan tretman djece s teškoćama u razvoju

b) Uvjeti: prema Zakonu o predškolskom odgoju i naobrazbi i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću.

2.2. Naziv radnog mjesta: ODGOJITELJ

a) Opis poslova odgojitelja:

· priprema i izvodi program odgoja, naobrazbe i odgovara za zaštitu djece, pravilan rad i odnos prema djeci

· vodi brigu o pravilnom izmjenjivanju aktivnosti u toku dana

· prikuplja, priprema i izrađuje sredstva i potreban materijal za rad

· osmišljava prostor u kojem borave djeca

· skrbi o didaktici, audiovizualnim i ostalim sredstvima koja koristi u radu, za njih odgovara i predlaže nabavu novoga

· sudjeluje u radu stručnih tijela

· priprema i provodi izlete, ljetovanja, zimovanja, kulturne, športske, rekreativne i druge aktivnosti

· organizira posjete izložbama, kazalištima i sl.

· sudjeluje u provođenju internih svečanosti i priredbi

· surađuje s roditeljima, skrbnicima individualno i na roditeljskim sastancima

· vodi pedagošku dokumentaciju i evidenciju o djeci i izrađuje odgovarajuća izvješća

· prati dnevnu prisutnost  djece i dostavlja mjesečni izvještaj o prisutnosti djece

· surađuje sa stručnim suradnicima

· obavlja i druge poslove utvrđene zakonom, Statutom i općim aktima vrtića

b) Uvjeti: prema Zakonu o predškolskom odgoju i naobrazbi i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću.

3. 
UPRAVNO PRAVNI POSLOVI: 

3.1. Naziv radnog mjesta: ADMINISTRATIVNI REFERENT

a) Opis poslova tajnika:

· brine za zakonito i pravovremeno obavljanje poslova

· brine o statusnopravnim pitanjima ( je li vrtić ustrojen i djeluje li u skladu s važećim propisima)

· sudjeluje u izradi Statuta vrtića

· obavlja stručne poslove iz oblasti rada i radnih odnosa tj. zasnivanje i prestanak radnog odnosa te ostvarivanje prava i obveza iz radnog odnosa

· obavlja druge pravne poslove u svezi s djelatnošću vrtića, tj. sastavljanje ugovora koje vrtić sklapa, izrada pravilnika, rješenja, odluka, zaključaka i sl.

· provodi natječaje i oglase

· sudjeluje u pripremi sjednica Upravnog vijeća

· vodi dokumentaciju i evidenciju iz radnog odnosa

· izdaje odluke i ugovore o upisu djece u vrtić

· izdaje uplatnice za svako dijete

· vrši kontrolu redovitih uplata korisnika usluga i dogovoran je ažurnost u naplati duga 

· prikuplja i ažurira dokumentaciju o izostanku djece uz vrtića

· pravovremeno poduzima sve pravne mjere potrebne za naplatu duga

· preuzima , otvara, pregledava i razvrstava poštu

· obavlja uplate gotovine i druge poslove pri banki i pošti 

· obavlja i sve druge poslove po nalogu ravnatelja

b) Uvjeti: prema Pravilniku o vrstu stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću.

4.
ADMINISTRATIVNO-RAČUNOVODSTVENI POSLOVI



4.1. Naziv radnog mjesta: RAČUNOVODSTENI REFERENT- 

GLAVNI KNJIGOVOĐA

Administrativno-računovodstvene poslove za vrtić obavlja  knjigovodstveni biro ALBION, Varaždin, Anina 13

a) Opis poslova – knjigovođe:

· vodi glavnu knjigu, kontira i ažurno knjiži knjigovodstvenu dokumentaciju

·  kontrolira svu dokumentaciju koju knjiži

· vrši sva knjiženja salda konti dobavljača te vrši usklađenje s dobavljačima

· usklađuje stanje u glavnoj knjizi sa svim analitičkim kartotekama i odgovoran je za usklađenje

· vodi knjigu izlaznih računa

· vrši likvidaciju knjigovodstvenih dokumenata

· izrađuje i dostavlja obavezne izvještaje

· priprema podatke za izradu financijskih izvještaja

· sudjeluje u godišnjem popisu-inventuri

· prati propis u knjigovodstvu i upućuje na njihovu primjenu

· izrađuje statistička izvješća iz djelokruga računovodstva

· podnosi izvještaj o poslovanju ravnatelju i Upravnom vijeću o financijskom poslovanju

· priprema podatke o plaći za obračun

· vodi brigu o ažurnosti poslovnih knjiga

· vrši obračun naknada za bolovanja i drugih naknada

· izdaje uvjerenja o visini plaće za određene potrebe

· dostavlja izvještaj o porezu na dohodak državnim institucijama

· vodi knjigovodstvenu evidenciju osnovnih sredstava

· odlaže knjigovodstvenu dokumentaciju u arhivu

· obavlja sve druge poslove po nalogu ravnatelja

b) Uvjeti: prema Pravilniku o vrsti stručne spreme stručnih djelatnika te vrsti i stupnju spreme ostalih djelatnika

5.
POSLOVI PREHRANE 



5.1. Naziv radnog mjesta: KUHARICA



Poslove prehrane u vrtiću organiziran je na način da je vrtić sklopio Ugovor o pružanju ugostiteljskih usluga sa Turistom d.o.o. iz Varaždina, Aleja kralja Zvonimira 1, te na temelju obostranog dogovora sastavio ljetni i jesenski jelovnik 

a) Opis poslova kuharice 

· priprema i kuha hranu prema rasporedu 

· sudjeluje i raspoređuje obroke prema odgojnim skupinama

· svakodnevno pere i dezinficira posuđe i druge kuhinjske predmete u uporabi

· pohranjuje kuhinjski otpad sukladno higijenskim mjerama

· održava kuhinju, kuhinjsku opremu, prostor i dijelove prostora u kojima se obavlja prehrana djece

· brine o urednosti i čistoći radne odjeće i obuće

· obavlja sve druge poslove po nalogu ravnatelja ili osobe koju on ovlasti

b) Uvjeti: prema Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjeg vrtiću.

6.
POMOĆNO – TEHNIČKI POSLOVI

6.1. Naziv radnog mjesta: DOMAR-LOŽAČ

Poslove domara-ložača vrtić je organizirao na način da je sklopio Ugovor o poslovnoj suradnji sa tvrtkom GINSTAL d.o.o. Belica, ELKA-TEH d.o.o. Belica, Stolarija Smrtić G. Kuršanec

a) Opis poslova domara-ložača

· brine o održavanju električnih, vodovodnih, plinskih, toplinskih i drugih instalacija sukladno Pravilniku o zaštiti od požara i Pravilniku o zaštiti na radu

· otklanja manje stolarske, bravarske, staklarske i druge kvarove

· organizira otklanjanje većih kvarova

· rukuje uređajem za grijanje i obavlja kontrolu njegove ispravnosti

· brine o zagrijavanju prostora prema vremenskim prilikama

· vrši nadzor nad ispravnošću uređaja, opreme i sredstava za zaštitu od požara prema Pravilniku o zaštiti od požara

· obavlja sve druge poslove po nalogu ravnatelja ili osobe koju on ovlasti.

6.2. Naziv radnog mjesta: SPREMAČICA 

a) Opis poslova spremačice:

· svakodnevno čisti sve unutarnje prostore, podove, zidove, namještaj, staklene i druge površine

· održava i čisti prostore oko objekta vrtića

· pere prozore, vrata, rasvjetna tijela

· održava cvijeće

· više puta tijekom dana čisti i pere sanitarne prostore

· održava čistoću prostora kuhinje

· presvlači posteljinu

· brine o ispravnosti opreme, uređaja, instalacija i izvješćuje ravnatelja ili osobu koju on ovlasti

· zatvara prozore, zaključava vrata 

· obavlja i sve druge poslove po nalogu ravnatelja ili osobe koju on ovlasti

b) Uvjeti: Prema Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću

IV. VOĐENJE VRTIĆA I UPRAVLJANJE

Članak 22.



Voditelj vrtića je ravnatelj.



Ravnatelj je poslovodni i stručni voditelj vrtića čija su prava, obveze i odgovornosti utvrđene zakonom, propisima donijetim na temelju zakona, Statutom i općim aktima vrtića.



Ravnatelj zastupa, predstavlja i potpisuje vrtić.


Ravnatelj je odgovoran ta neposredno organiziranje rada i ukupno poslovanje vrtića te uvjeta u kojima se obavljaju poslovi i zadaće vrtića.

Članak 23.



Ravnatelja za svoj rad odgovara Osnivaču i Upravnom vijeću.

Članak 24.



Vrtićem upravlja Upravno vijeće.



Djelokrug Upravnog vijeća utvrđen je zakonom i Statutom vrtića.
             Članak 25.



Za svoj rad Upravno vijeće odgovara Osnivaču.

V. PRAVA I OBVEZE DJELATNIKA

               Članak 26.



U obavljanju svojih radnih obveza odgojitelji i stručni suradnici imaju prava i obveze utvrđene zakonom, propisima donijetim na temelju zakona, Statutom vrtića, propisima o radu i općim aktima vrtića.


Ostali djelatnici vrtića u obavljanju radnih obveza imaju prava i obveze utvrđene općim aktima vrtića sukladno propisima o radu.


U svom radu djelatnici su dužni pridržavati se zakona, podzakonskih akata, Statuta, općih akata, Godišnjeg plana i programa rada, naloga ravnatelja ili osobe koju on ovlasti te stručno, odgovorno i pravovremeno izvršava radne obveze.

                Članak 27.


Odgojitelj i stručni suradnici obvezni su stručno se usavršavati.

                 Članak 28.


U obavljanju svojih radnih obveza djelatnici vrtića dužni su međusobno surađivati, posebice u ostvarivanju Godišnjeg plana i programa rada.

VI. PRIJELAZNE I ZAVRŠNE ODBREDBE

                  Članak 29.


Ovaj Pravilnik je usvojen kada ga prihvati Upravno vijeće većinom glasova prisutnih članova.


Izmjene i dopune ovog Pravilnika donose se na način propisan za njegovo donošenje.

                     Članak 30.


Ovaj Pravilnik stupa na snagu osmog dana od dana objave na oglasnoj ploči Vrtića.







PREDSJEDNIK UPRAVNOG VIJEĆA







DJEČJEG VRTIĆA PINOKIO







_____________________________







Melita Vugrinec


Ovaj Pravilnik objavljen je na oglasnoj ploči Vrtića_________________


a stupio je na snagu ___________________

